b'\n_START_ARTICLE_\nToyota\n_START_SECTION_\nZgodovina\n_START_PARAGRAPH_\nZgodovina Toyote se za\xc4\x8denja leta 1867 blizu Nagoje. Takrat se je tam rodil Sakichi Toyoda. Najprej je izdeloval kolovrate in statve. Kmalu je kupil rabljeni parni stroj. Leta 1924 je izna\xc5\xa1el avtomatske statve. Ko je leta 1929 opazil, da dobivajo avtomobili vedno ve\xc4\x8djo veljavo, je Sakichi poslal sina v Anglijo, da proda patentne pravice za avtomatske statve. Tako je dobil sredstva za ustanovitev Toyota Motor Corporation v letu 1930. Leta 1934 so izdelali prvi motor, 1935 pa \xc5\xbee prvi avto - Toyota A1. Uspeh Toyote gre pripisati Toyotinemu proizvodnemu sistemu. Najprej so ga podcenjevali, v osedesetih letih pa so ga ameri\xc4\x8dani in evropejci za\xc4\x8deli posnemati.\n_START_SECTION_\nLogo\n_START_PARAGRAPH_\nLogo Toyota Motor Corporation je sestavljen iz treh povezanih elips. Ustvaril ga je ustanovitelj Kiichiro Toyoda leta 1937. Manj\xc5\xa1i elipsi tvorita za\xc4\x8detnico "T" in naj bi predstavljala srce stranke in srce avtomobila. Vse tri elipse skupaj predstavljajo te\xc5\xbenjo k zadovoljni stranki, k inovacijam in povezavo med kreativnostjo in kvaliteto.\n_START_SECTION_\nVizija podjetja\n_START_PARAGRAPH_\nToyota posve\xc4\x8da posebno pozornost kvaliteti svojih vozil, kar potrjuje tudi statistika. Po \xc5\xa1tudiji o zadovoljstvu strank iz leta 2002, ki jo je izvedla J. D. Power and Associates, je Toyota osvojila 6 prvih mest v 7 kategorijah. Trikrat zapored je dosegla tudi najbolj\xc5\xa1i rezultat med vsemi avtomobilskimi znamkami. Cilja, ni\xc4\x8d napak, zaenkrat \xc5\xa1e niso dosegli._NEWLINE_Tako visoko kvaliteto dosegajo s sistemom proizvodnje, ki so ga poimenovali \xc2\xbbToyota Production system\xc2\xab. Po prehodu s tradicionalnih rokodelskih delavnic na masovno proizvodnjo je veljal Toyotin proizvodni sistem za drugo stopnjo tega razvoja. Izrablja prednost tradicionalne proizvodnje (kvaliteta in prilagodljivost) in omogo\xc4\x8da nizke stro\xc5\xa1ke.\n_START_SECTION_\nMoto\xc5\xa1port\n_START_PARAGRAPH_\n\xc5\xbde dalj \xc4\x8dasa je toyota prisotna v formuli 3 in rallyju. Leta 2002 pa je vstopila tudi v formulo 1.'